Bilister skal forberede sig på lang kø ved Limfjordstunnelen - større oprydning i gang efter uheld

Torsdag eftermiddag er der sket et uheld i Limfjordstunnelen i Aalborg, som resulterer i kø og nedsat hastighed gennem tunnelens nordgående rør. Det oplyser vagtchefen ved Nordjyllands Politi. To biler er ved 15-tiden kørt sammen i tunnelen, men har selv klaret at komme ud af den igen. Ingen er kommet noget til, men to spor er spærret i nordgående retning, mens der bliver ryddet op. Ifølge Vejdirektoratet vil oprydningen og dermed køkørslen tidligst være afsluttet klokken 16.30.